Олимписки стадион Ататурк

Олимписки стадион Ататурк (турски: Atatürk Olimpiyat Stadyumu) — фудбалски стадион кој се наоѓа во Истанбул, Турција.

Стадионот е именуван по Мустафа Кемал Ататурк, основачот и прв претседател на Република Турција. Неговата изградба започнала во 1999 година и била завршена во 2002 година, по неуспешниот обид на Турција да победи како земја-организатор на Олимписките игри во 2008 година, кои на крајот се одржале во Пекинг. Изградбата на стадионот чинела околу 140 милиони американски долари.

Со своите 76.092 седишта и олимписки димензии, од страна на УЕФА стадонот добил титулата „Петѕвезден спортски комплекс“ во 2004 година. Ова му овозможило на стадионот да биде домаќин на финалето од Лигата на шампионите во 2005 година помеѓу Милан и Ливерпул. Освен тоа, во текот на својата историја стадионот бил домаќин и на неколку европски атлетски натпревари.

На овој стадион своите домашни натпревари ги играле ФК Истанбул Башакшехир (2007–2014), ФК Галатасарај (2003–2004) и ФК Бешикташ (2013–2016). Денеска се користи од страна на Фудбалската репрезентација на Турција како и финалето од Фудбалскиот куп на Турција.

 Рекорди 

+ Рекордна посетеност Место Посетеност Дата Натпревар 1 79,414  31 јули 2002  ФК Галатасарај – ФК Олимпијакос 2 77,512  22 септември 2013  ФК Бешикташ – ФК Галатасарај 3 72,059 25 мај 2005  ФК Милан – ФК Ливерпул 4 71,334  21 September 2003  ФК Галатасарај – ФК Фенербахче 5 71,230  12 септември 2006  ФК Галатасарај – ФК Бордо 6 66,300  13 август 2003  ФК Галатасарај – ПФК ЦСКА Москва 7 65,110  19 март 2015  ФК Бешикташ – ФК Клуб Бриж 8 63,324  26 февруари 2015  ФК Бешикташ – ФК Ливерпул 9 62,620  9 август 2003  ФК Галатасарај – ФК Дијарбеќирспор 10 60,747 29 август 2013  ФК Бешикташ – ФК Тромсо

 Наводи 

 Надворешни врски 

 Official website
 Stadium Guide Article
 World Stadiums Article 

Категорија:Башакшехир
Категорија:Фудбалски стадиони во Турција
Категорија:Мустафа Кемал Ататурк
Категорија:Спортски зданија во Истанбул
Категорија:Стадиони во Европа